หนูมีอะไรกับแฟนแล้วสวมถุงยางอนามัยแต่ไม่มั่นใจว่าตอนที่มีอะไรกันแล้วแฟรเสร็จน้ำอสุจิของแฟนจะมีเล็ดลอดออกมาไหม แบบนี้หนูควรกินยาคุมฉุกเฉินไหมคะ ตอนนี้ผ่านมา1วันแล้วค่ะ
สวัสดีค่ะ การใส่ถุงยางอนามัยตลอดการมีเพศสัมพันธ์ ถุงยางไม่มีรอยขาดหรือรั่ว โอกาสตั้งครรภ์มีน้อยกว่า 2%โดยหลักการใช้ถุงยางอนามัยที่ถูกต้องควรเริ่มจากการเลือกถุงยางอนามัยที่เหมาะกับขนาดอวัยวะเพศ และไม่หมดอายุ ก่อนใช้ให้ฉีกซองถุงยางอย่างระมัดระวัง ไม่ให้เกิดการฉีกขาด สวมถุงยางอนามัยขณะที่อวัยวะเพศแข็งตัวเต็มที่เท่านั้น ควรไล่ฟองอากาศที่ปลายถุงยางก่อนใช้ และหลังมีเพศสัมพันธ์ ให้ถอดถุงยางอนามัยออกขณะที่อวัยวะเพศยังแข็งตัว เพื่อป้องกันน้ำอสุจิหกไหลออกมาด้านนอกค่ะหากได้ใช้ถูกต้องดังกล่าวมา ไม่มีความจำเป็นต้องกินยาคุมฉุกเฉิน แต่หากมีการเล็ดลอดของอสุจิออกมาจากถุงจากสาเหตุใดๆก็ตาม ควรจะใช้ยาคุมฉุกเฉินตามไปด้วยภายใน 72 ชั่วโมงหลังมีเพศสัมพันธ์ และกินให้ครบและตรงเวลาตามข้างฉลากกำหนด